Diari Oficial de la Generalitat Valenciana


Sumari del DOGV 4467, del 26-03-2003 (2003/3306)

Informació pública de les bases generals per a la provisió amb caràcter laboral fix, per mitjà de concurs.oposició, d'una plaça d'encarregat d'obres i servicis de la plantilla de personal laboral d'este ajuntament.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3306


Data del document
:   08-03-2003

Organisme emissor
:   Ajuntament de Borriol

Tipus de document
:   Convocatòria

Descriptors 

:   * Borriol
    * personal de serveis
    * administració local
    * concurs administratiu

Informació pública de les bases generals per a la provisió amb caràcter laboral fix, per mitjà de concurs'oposició, d'una plaça d'encarregat d'obres i servicis de la plantilla de personal laboral d'este ajuntament. [2003/X3306]
  
Primera. Característiques de les places
  
1.1 Les places estan enquadrades en la plantilla de personal laboral de 2003 conforme a l'oferta d'ocupació pública, aprovada pel Ple de l'Ajuntament, en sessió de 27 de desembre de 2002 i publicada en el BOP núm. 21 de 18 de febrer de 2003.
  
Segona. Característiques del lloc de treball
  
- control d'obres
  
- cementeri municipal: funcions pròpies de soterrador
  
- sanejament, enllumenat, i altres servicis municipals
  
Tercera. Peculiaritats del treball
  
El bon funcionament d'este lloc de treball condiciona l'horari segons les necessitats del servici.
  
Quarta. Requisits dels aspirants
  
Els qui desitgen prendre part en estes proves selectives hauran de reunir els següents requisits:
  
a) Ser espanyol o nacional d'algun dels altres Estats membres de la Unió Europea o nacional d'algun Estat, a què en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en termes en què esta es troba definida en el Tractat Constitutiu de la Unió Europea, segons el que disposa la Llei 17/1993, de 23 de desembre, i pel Real Decret 800/1995, de 19 de maig.
  
També podran participar el cònjuge, descendent del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de drets, menors de veintiún anys o majors de la dita edat que visquen a costa seua.
  
b) Tindre complits 18 anys d'edat i no excedir d'aquella en què es puga accedir a la jubilació en el Règim General de la Seguretat Social.
  
c) Estar en possessió del Graduat Escolar o equivalent o complides les condicions per a obtindre el document acreditatiu de la dita titulació en la data que finalitze el termini de presentació d'instàncies.
  
d) No patir malaltia, ni estar afecte per limitació física o psíquica incompatible amb l'acompliment de les funcions, o que les impossibilite.
  
e) No haver sigut separat, per mitjà d'expedient disciplinari del servici de cap Administració Pública, ni trobar-se inhabilitat per a l'acompliment de les funcions públiques.
  
Cinquena. Sol·licituds
  
5.1 Participants
  
Els que desitgen participar en les corresponents proves selectives hauran de sol·licitar-ho per mitjà del model general d'instància, dirigida a l'alcalde, i hauran d'adjuntar resguard justificatiu d'haver pagat els drets d'examen. Si el pagament es va efectuar per mitjà de gir postal o telegràfic es consignarà el número de gir. La falta de presentació d'instància o el pagament dels drets d'examen donaran lloc a la inadmissió dels aspirants.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies.
  
5.2 Termini
  
El termini de presentació de sol·licituds serà de vint dies naturals comptats a partir del dia següent a la publicació de l'extracte de la convocatòria en el Boletín Oficial del Estado.
  
5.3 Lloc
  
Les sol·licituds es presentaran al Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, en la redacció donada per la Llei 4/1999, de 13 de gener.
  
5.4 Drets d'examen.
  
L'import dels drets d'examen i de formació de l'expedient per cada una de les proves selectives, es fixa en 30 euros, i només podrà ser tornat quan l'aspirant no fora admés a les proves.
  
Sisena. Admissió d'aspirants
  
Expirat el termini de presentació d'instàncies la Comissió de Govern dictarà Acord, en el termini màxim d'un mes, declarant aprovada la llista d'admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos, i si és procedent la causa de la no admissió, indicant lloc, data i hora del començament de les proves selectives, així com la composició nominal del tribunal. Contra este acord cabrà presentar reclamació en el termini de deu dies.
  
Setena. Tribunal qualificador
  
7.1 Composició
  
President: l'alcalde o membre de la Corporació que delegue.
  
Secretari: el secretari general de l'Ajuntament o membre d'este que delegue.
  
Vocals:
  
a) Un representant de la Generalitat Valenciana
  
b) Dos funcionaris de carrera de l'Ajuntament de Borriol
  
c) Un representant dels treballadors d'este ajuntament
  
La designació dels membres del Tribunal inclourà la dels respectius suplents.
  
7.2 Els vocals hauran de posseir titulació o especialització igual o superior a l'exigida en esta convocatòria.
  
7.3 Per a les proves específiques, el Tribunal podrà disposar la incorporació als seus treballs d'assessors especialistes, d'acord amb el que preveu la legislació vigent.
  
7.4 Abstenció i recusació.
  
Quan concórreguen en els membres del Tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran i el comunicaran a l'Alcaldia, així mateix, els aspirants podran recusar-los en la forma prevista en l'article 29 de la citada llei.
  
7.5 Constitució i actuació
  
El Tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament . Així mateix està facultat per a resoldre les qüestions que puguen suscitar-se durant la realització de les proves, per tal d'adoptar els acords necessaris que hi garantisquen el degut orde en tot allò no previst en estes bases, i per a l'adequada interpretació de les bases d'esta convocatòria.
  
Tots els membres del Tribunal tindran veu i vot, excepte el Secretari que tindrà veu però no vot. En cada sessió del Tribunal podrà participar els membres titulars presents en el moment de la seua constitució i si estan absents els suplents, sense que puguen substituir-se entre si en la mateixa sessió.
  
Si constituït el Tribunal i iniciada la sessió s'absenta el president, este designarà, entre els vocals concurrents, el que li substituirà durant la seua absència.
  
De cada sessió el secretari estendrà un acta, on es faran constar les qualificacions dels exercicis, i també les incidències i les votacions que es produïsquen.
  
Les actes numerades i rubricades junt amb els exàmens realitzats pels opositors constituiran l'expedient que reflectirà el procés selectiu portat a terme.
  
Si els membres del Tribunal cessen una vegada iniciades les proves de l'oposició, en els càrrecs en virtut dels quals van ser designats, continuaran exercint les funcions corresponents en el Tribunal fins que acabe totalment el procés selectiu.
  
Si per qualsevol causa algun membre del Tribunal, o el Secretari o el seu suplent, no poguera continuar exercint les seues funcions, de manera que impedira la continuació del procediment selectiu per falta de titulars o suplents necessaris, es consideraran vàlides les actuacions anteriors i, previs els tràmits corresponents, es designaran els substituts de què han cessat i posteriorment es realitzaran les actuacions que falten fins a la terminació del procés selectiu.
  
7.6 Indemnitzacions per raons del servici
  
Tots els membres del Tribunal percebran les indemnitzacions que per raó del servici estan establides en el Real Decret 236/1988, de 4 de març, o en la disposició aplicable en el moment de la realització de les proves selectives.
  
L'alcaldia una vegada conegut el nombre d'aspirants, establirà el màxim d'assistències a meritar.
  
El Tribunal que actue en les proves selectives tindrà la categoria cinquena, de les fixades per als que actuen en l'administració Central de l'Estat, d'acord amb l'article 33.2 del Real Decret 236/1988, de 4 de març, revisat per mitjà de Resolució de 22 de març de 1993 per Acord de Consell de Ministres.
  
Huitena. Començament i desenrotllament de les proves selectives
  
El primer exercici donarà començament en la data que s'anunciarà en la resolució per la qual s'aprove la llista definitiva d'aspirants, i l'orde d'actuació dels opositors serà el mateix que es trobe establit per a les proves selectives de l'administració general de l'Estat.
  
El començament dels restants exercicis s'anunciarà només al tauler d'anuncis de l'Ajuntament i en el local en què s'haja celebrat la prova precedent, amb una antelació mínima de dotze hores si es tracta del mateix exercici, i de vint-i-quatre si es tracta d'un de nou.
  
Entre la terminació d'un exercici i el començament del següent haurà de transcórrer un termini mínim de setanta-dues hores i màxim de quaranta-cinc dies naturals. Es podran reduir els terminis anteriorment indicats si el proposara el tribunal i acceptaren tots els aspirants unànimement, fent-ho constar en l'expedient.
  
Els aspirants seran convocats en crida única. La no presentació a qualsevol dels exercicis en el moment de ser cridat comportarà automàticament la pèrdua del seu dret a participar-hi, i en els successius, i quedarà exclòs del procés selectiu. No obstant això, en el supòsit de força major que haja impedit la presentació de l'aspirant en el moment previst, que estiga degudament acreditat i així ho aprecie el Tribunal, podrà examinar els aspirants que no comparegueren quan van ser cridats, sempre que no haja finalitzat la prova corresponent, ni s'entorpisca el desenrotllament de la convocatòria amb perjuí per a l'interés general o de tercers.
  
El Tribunal, excepte raons que justifiquen el contrari, adoptarà les mesures oportunes per a garantir que els exercicis de la fase d'oposició siguen corregits sense conéixer la identitat dels aspirants.
  
Novena. Proves selectives i qualificació
  
9.1 Fase d'oposició: Constarà dels següents exercicis, de caràcter obligatori i eliminatori:
  
Primer. Pràctic. Consistirà en una prova elegida pel tribunal, sobre el treball a realitzar, apropiada al càrrec a exercir, en un període màxim de 60 minuts.
  
Segon. Escrit. Consistirà en la realització d'un test de 30 preguntes alternatives, relacionades amb cada una de les dos parts en què es dividix el temari que s'acompanya com annex.
  
La correcció del test es realitzarà tenint en compte la següent formula:
  
A - (E/n - 1) \* 10
  
N
  
A= Encerts
  
E= Errors
  
N= Nombre de preguntes
  
n= nombre de respostes alternatives per preguntes
  
En tot cas, la qualificació d'estos exercicis serà de 0 a 10 punts, havent d'obtindre's un mínim de 5 punts per a superar-lo.
  
L'aspirant que no obtinga cinc punts com a mínim, en cada un dels exercicis serà eliminat. La puntuació obtinguda en cada exercici serà la mitja aritmètica de les puntuacions atorgades pels membres del tribunal, havent de rebutjar-se a estos efectes la màxima i la mínima concedides, o si és procedent, una de què apareguen repetides com a tals, quan diferisquen de les que li seguisquen en més de dos punts.
  
9.2 Fase de concurs: únicament passarà a esta fase els aspirants que hagen superat els exercicis de l'oposició. El concurs no tindrà caràcter eliminatori i es puntuarà de la següent forma:
  
1. Formació:
  
a) Titulació acadèmica: qualsevol titulació superior a l'exigida per a pertànyer al respectiu grup de titulació. En este subapartat es computarà una sola titulació superior a l'exigida, inclòs el Doctor en borses de treball del grup A de titulació fins a 1 punt.
  
b) Batxiller, FP 2 o semblant: 0.25 punts
  
Diplomat o semblant: 0.50 punts
  
Llicenciatura o c. superior: 0.75 punts
  
Doctorat: 1 punt
  
c) Curs de formació i perfeccionament fins a un màxim de 3 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats i homologats per qualsevol centre o organisme oficial de formació d'empleats públics, d'acord amb la següent escala:
  
De 100 o més hores: 2.0 punts
  
De 75 o més hores: 1.5 punts
  
De 50 o més hores: 1.0 punts
  
De 25 o més hores: 0.5 punts
  
De 15 o més hores: 0.2 punts
  
En cap cas es puntuarà en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, curs de doctorat i dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos es valoraran per una sola vegada, no sent susceptibles de ser valorades successives edicions d'un mateix curs.
  
d) Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, excepte el Grau Elemental que podrà acreditar-se per mitjà de certificat acadèmic d'haver superat els estudis de valencià en tots els cursos d'Educació Primària i de l'Educació Secundària Obligatòria, d'acord amb la següent escala:
  
Coneixement oral: 0.75 punts
  
Coneixement elemental: 1.00 punts
  
Coneixement mig: 2.00 punts
  
Coneixement superior: 3.00 punts
  
La valoració del coneixement de valencià s'efectuarà puntuant exclusivament el nivell més alt obtingut.
  
2. Experiència professional:
  
a) Per haver desenrotllat amb independència del règim administratiu o laboral, funcions en llocs de treball de l'objecte de la convocatòria en qualsevol administració pública (en l'àmbit dels ens locals, només es contemplen en l'apartat aquells de població superior a 5000 habitants, els de població inferior queden condicionats a l'apartat b d'este punt), a raó de 0.25 punts per any o fracció superior a sis mesos, fins a un màxim de 3 punts.
  
b) Per haver desenrotllat amb independència del règim administratiu o laboral, funcions en llocs de treball de l'objecte de la convocatòria en Ajuntaments de fins a 5.000 habitants, a raó de 0'50 punts per any o fracció superior a sis mesos, fins a un màxim de 6 punts. L'experiència haurà d'acreditar-se per mitjà de l'oportuna acreditació.
  
3. Entrevista personal: es posaran formular preguntes relacionades amb l'historial acadèmic i professional, valorant-se les aptituds dels aspirants en relació al treball a desenrotllar, es valorarà el resultat de l'entrevista, fins a un màxim de 4 punts.
  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.
  
Deu. Publicitat de les qualificacions
  
Acabada la qualificació de cada exercici de la fase d'oposició i la valoració de la fase de concurs, en el mateix dia en què s'adopten els acords corresponents, es publicarà el seu resultat al tauler d'anuncis i els altres llocs que assenyalen les lleis.
  
D'acord amb les puntuacions obtingudes el Tribunal elevarà a l'òrgan competent l'expedient de les proves selectives, amb la seua proposta de nomenament com a funcionari en exercicis de la fase d'oposició i sumada la fase concurs haja obtingut la major puntuació total, sense que en cap cas puga declarar aprovat en el procés selectiu un nombre superior de candidats al de les places convocades.
  
La proposta de nomenament s'efectuarà en relació amb cada una de les places convocades.
  
Onze. Presentació de documents
  
L'aspirant proposat pel Tribunal aportarà els documents acreditatius de les condicions de capacitat i requisits exigits en les presents bases dins del termini de vint dies naturals a comptar des de l'endemà al de la publicació de la proposta de nomenament del Tribunal al tauler d'anuncis de l'Ajuntament.
  
Qui tinga la condició de funcionari públic o contractat en règim laboral per organismes públics estarà exempt de justificar les condicions i els requisits exigits i acreditats quan van obtindre el seu nomenament anterior, per tant haurà de presentar únicament certificat expedit pel Ministeri, la Corporació o l'organisme públic de què depenga, justificatiu de la seua condició de funcionari, contractat en règim laboral i que complix les condicions i requisits assenyalats.
  
No obstant això, si alguna condició o requisit de la convocatòria no consten en el seu expedient personal s'haurà d'acreditar de la forma indicada en el paràgraf primer anterior.
  
Si no es presenta la documentació dins del termini establit, excepte en cas de força major o quan dels documents presentats es desprenga el no compliment dels requisits de la convocatòria, la declaració d'aprovat i proposta formulades pel Tribunal esdevindran sense cap efecte i no podrà aprovar-se el seu nomenament.
  
En tal supòsit, s'entendrà automàticament aprovat pel Tribunal i proposat per al seu nomenament l'aspirant per a la plaça corresponent que havent superat tots els exercicis de la fase d'oposició li seguisca en puntuació total, qui haurà de presentar la documentació acreditativa que es referix esta base en el mateix termini, i amb les mateixes conseqüències en cas d'incompliment.
  
Els que no hagen acreditat coneixements de valencià, conforme l'article 9.4 de la Llei de la Funció Pública Valenciana haurà d'efectuar-lo per mitjà de qualsevol dels documents establits en l'apartat 1 de l'article 16 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa.
  
Qui no puga acreditar els dits coneixements deuran acreditar-los en la termini de 2 anys o realitzar un curs que a este fi organitze l'Excm. Ajuntament.
  
Dotze. Nomenament, presa de possessió i prestació de jurament o promesa
  
Elevada proposta de nomenament definitiu per part del Tribunal qualificador, revisada la documentació aportada pels interessats, i sent esta conforme l'òrgan municipal competent aprovarà el seu nomenament per a les places convocades.
  
El nomenament definitiu serà publicat en el Butlletí Oficial de la Província i en el Diari Oficial de la Generalitat Valenciana i notificat als interessats, que hauran de prendre possessió en el termini legalment establit com a funcionaris de carrera.
  
En el mateix termini, si és procedent, els interessats hauran d'exercir l'opció prevista en l'art. 10 de la Llei 53/1984, de 26 de desembre, d'Incompatibilitats del Personal al Servici de les Administracions Públiques.
  
Si no prenen possessió o formalitzen contracte dins del termini perdrà tots els drets derivats de la superació de les proves selectives i del subsegüent nomenament conferit, excepte causa justificada discrecionalment apreciada per l'Ajuntament.
  
En l'acte de presa de possessió els interessats, hauran de prestar juramente o promesa, d'acord amb la formula prevista en la Llei de la Funció Pública Valenciana i en el Real Decret 707/1979, de 5 d'abril.
  
Tretze. Impugnació i revocació de les bases
  
Contra estes bases que esgoten la via administrativa es podrà interposar recurs potestatiu de reposició en el termini d'un mes davant l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases de Règim Local modificat per Llei 11/1999 i 107 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificats per Llei 4/1999) o, alternativament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa): En estos dos casos, el termini es computarà des de l'endemà d'aquell en què es practique la present notificació.
  
ANNEX
  
Part general
  
Tema 1. La Constitució espanyola de 1978. Principis generals. Drets i Deures fonamentals.
  
Tema 2. El municipi: el terme municipal.
  
Tema 3. El municipi: la població
  
Tema 4. El municipi: organització municipal: òrgans i competències
  
Part específica
  
Tema 5. Funcions de l'encarregat d'obres i servicis. Relacions amb els seus superiors immediats.
  
Tema 6. Actuació de l'encarregat davant de casos que se li puguen presentar en el seu treball dins dels de la seua competència.
  
Tema 7. Centres oficials i dependències de l'Ajuntament de Borriol: característiques i ubicació.
  
Tema 8. coneixement del terme municipal: nuclis urbans de població
  
Tema 9. coneixement del terme municipal: característiques i peculiaritats
  
Tema 10. Abastiment d'aigües a la població: tractament, depuració, actuacions a realitzar per l'encarregat d'obres i servicis en situacions d'emergència.
  
Cosa que fem pública perquè en prengueu coneixement i als efectes escaients.